CELEX: 32005R0221
Language: lt
Date: 2005-02-10 00:00:00
Title: 2005 m. vasario 10 d. Komisijos reglamentas (EB) Nr. 221/2005, nustatantis pristatymo įsipareigojimų kiekius cukranendrių cukraus importui per 2004–2005 m. pristatymo laikotarpį pagal AKR protokolą ir Susitarimą su Indija

11.2.2005   
            
            
               LT
            
            
               Europos Sąjungos oficialusis leidinys
            
            
               L 39/15
            
         
      KOMISIJOS REGLAMENTAS (EB) Nr. 221/2005
   2005 m. vasario 10 d.
   nustatantis pristatymo įsipareigojimų kiekius cukranendrių cukraus importui per 2004–2005 m. pristatymo laikotarpį pagal AKR protokolą ir Susitarimą su Indija
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1),
   atsižvelgdama į 2003 m. birželio 30 d. Komisijos reglamentą (EB) Nr. 1159/2003, nustatantį išsamias tam tikrų tarifų kvotų ir lengvatinių susitarimų, taikomų cukranendrių cukraus importui 2003–2004, 2004–2005 ir 2005–2006 prekybos metais taikymo taisykles, ir iš dalies pakeičiantį Reglamentus (EB) Nr. 1464/95 ir (EB) Nr. 779/96 (2), ypač į jo 9 straipsnio 1 dalį,
   kadangi:
   
               (1)
            
            
               Reglamento (EB) Nr. 1159/2003 9 straipsnyje yra nustatoma tvarka nulinio muito tarifo taikymui produktų, klasifikuojamų pagal KN kodą 1701 ir išreikštų baltojo cukraus ekvivalentu, importui iš AKR protokolą ir Susitarimą su Indija pasirašiusių šalių.
            
         
               (2)
            
            
               Vadovaudamasi AKR protokolo 3 ir 7 straipsniais, Susitarimo su Indija 3 ir 7 straipsniais ir Reglamento (EB) Nr. 1159/2003 11 ir 12 straipsniais, Komisija, remdamasi turima informacija apie skirtumą tarp įsipareigotų pristatyti kiekių ir per praėjusius pristatymo laikotarpius realiai importuotus kiekius, nustatė pristatymo įsipareigojimų kiekius 2004–2005 m. pristatymo laikotarpiui kiekvienai eksportuojančiai šaliai.
            
         
               (3)
            
            
               Komisijos reglamentu (EB) Nr. 919/2004 (3) buvo iš dalies pakeisti pagal AKR protokolą ir Susitarimą su Indija nustatyti cukranendrių cukraus pristatymo įsipareigojimų kiekiai 2003–2004 m. pristatymo laikotarpiui, patvirtinti Komisijos reglamentu (EB) Nr. 443/2004 (4), atsižvelgiant į 25 376 tonų lengvatinio cukraus iš pristatymų įsipareigojimo kiekio perkėlimą į 2004–2005 m. pristatymo laikotarpį Mauricijui, šiam praradus importo licenciją. A posteriori patikrinus, buvo nustatyta, kad prarasta licencija nebuvo pasinaudota, todėl 2004–2005 m. pristatymo laikotarpiui Mauricijui minėtos 25 376 tonos bus priskaičiuotos prie pristatymo įsipareigojimų nustatomo kiekio,
            
         PRIĖMĖ ŠĮ REGLAMENTĄ:
   1 straipsnis
   Priede yra nustatyti produktų, klasifikuojamų pagal KN kodą 1701 ir išreikštų baltojo cukraus ekvivalentu, pristatymo įsipareigojimų kiekiai importui iš šalių, pasirašiusių AKR protokolą ir Susitarimą su Indija, 2004–2005 m. pristatymo laikotarpiui ir kiekvienai eksportuojančiai šaliai.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. vasario 10 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 178, 2001 6 30, p. 1. Reglamentas su paskutiniais pakeitimais, padarytais Komisijos reglamentu (EB) Nr. 39/2004 (OL L 6, 2004 1 10, p. 16).
   
      (2)  OL L 162, 2003 7 1, p. 25. Reglamentas su paskutiniais pakeitimais, padarytais Reglamentu (EB) Nr. 1409/2004 (OL L 256, 2004 8 3, p. 11).
   
      (3)  OL L 163, 2004 4 30, p. 90.
   
      (4)  OL L 72, 2004 3 11, p. 52.
   
      PRIEDAS
      Lengvatinio cukraus, importuojamo iš AKR protokolą ir Susitarimą su Indija pasirašiusių šalių, pristatymo įsipareigojimų 2004–2005 m. pristatymo laikotarpiui kiekiai, išreikšti baltojo cukraus ekvivalentu
      
                  Šalys, pasirašiusios AKR protokolą ir Susitarimą su Indija
               
               
                  Pristatymo įsipareigojimai 2004–2005 m.
               
            
                  Barbadosas
               
               
                  32 978,65
               
            
                  Belizas
               
               
                  39 930,96
               
            
                  Kongas
               
               
                  10 225,97
               
            
                  Fidži
               
               
                  167 681,64
               
            
                  Gviana
               
               
                  154 998,65
               
            
                  Indija
               
               
                  9 942,00
               
            
                  Dramblio Kaulo Krantas
               
               
                  10 186,10
               
            
                  Jamaika
               
               
                  118 603,50
               
            
                  Kenija
               
               
                  10 000,00
               
            
                  Madagaskaras
               
               
                  10 760,00
               
            
                  Malavis
               
               
                  20 824,40
               
            
                  Mauricijus
               
               
                  491 030,50
               
            
                  Mozambikas
               
               
                  12 000,00
               
            
                  Sent Kitsas ir Nevis
               
               
                  15 590,80
               
            
                  Surinamas
               
               
                  0,00
               
            
                  Svazilandas
               
               
                  118 152,46
               
            
                  Tanzanija
               
               
                  10 058,92
               
            
                  Trinidadas ir Tobagas
               
               
                  44 184,72
               
            
                  Uganda
               
               
                  0,00
               
            
                  Zambija
               
               
                  14 430,00
               
            
                  Zimbabvė
               
               
                  23 366,69
               
            
                  Iš viso
               
               
                  1 314 945,95